**Fondurile europene adjuvantul dezvoltării durabile a antreprenoriatului**

Irina Geanina Harja

*“Ștefan cel Mare” University of Suceava, Suceava,*

*harjageanina@yahoo.com*

**Abstract**

 *Aderararea statelor la Uniunea Europeană a reprezentat o oportunitate în reducerea decalajelor economice, îmbunătățirea calității vieții și culturii antreprenoriale, aspecte care au condus la modernizarea țărilor UE. Fondurile europene constituie un real suport în revigorarea, susținerea și dezvoltarea spiritului antreprenorial care poate fi considerat un pilon al dezvoltării și creșterii economice. Prin Strategia Europa 2020 s-a adus în centrul atenției necesitatea promovării antreprenoriatului, acesta fiind considerat un factor cheie în atingerea unei creșteri inteligente, durabile și favorabile incluziunii. Fondurile europene sunt generatoare de prosperitate și sunt văzute ca un liant între antreprenoriat și dezvoltarea durabilă, respectiv între statele membre UE și progresul economic.*

Key words: fonduri europene, Uniunea Europeană, dezvoltare durabilă, antreprenoriat, creștere economică

JEL Classification: F63, L26

**1. INTRODUCERE**

În ultimul mileniu antreprenorul și întregul proces antreprenorial/antreprenoriatul au primit o atenție deosebită din partea specialiștilor datorită importanței acestora în dezvoltarea economică a fiecărui stat UE fiind considerați drept catalizatori ai creșterii economice a oricărei economii naționale. Existența antreprenoriatului conduce la apariția unor oportunități de afaceri, deschide noi orizonturi și sprijină descoperirea de noi produse și servicii care vor fi exploatate în vederea asigurării sustenabilității societății în ansamblul ei. Antreprenoriatul reprezintă mediul în care se manifestă procesul de convertire a progresului tehnic în bunuri economice. Antreprenorul și antreprenoriatul formează un tot unitar identificabil care creează un dinamism în întreaga societate contemporană, iar spiritul antreprenorial constituie un factor esențial în elaborarea politicilor de dezvoltare durabilă, respectiv un stimulator al schimbărilor din mediul economic. Dacă antreprenorul a fost văzut la începuturi un speculant (Smith, 2014), pe care l-am putea numi bear sau bull ca în cazul agenților de pe piața financiară, în prezent el este considerat un agent cu rol cheie în dezvolatrea economică sau, altfel spus, întreprinzător schumperian motor al sistemului economic (Schumpeter, 1942). Educația antreprenorială solidă împreună cu politicile aplicate vor crea condițiile necesare creșterii competitivității economiilor pe plan europen și mondial. Dezvoltarea/expansiunea antreprenoriatului datorită competiției/concurenței implică mai multă finananțare, respectiv mai multe fonduri europene. Pentru o mai bună utilizare a fondurilor europene cele mai eficiente modele antreprenoriale (modele de bune practici în absorbția fondurilor) au urmărit atât strategiile de dezvoltare ale Uniunii Europene, cât și scopurile acesteia. Crearea condițiilor pentru stimularea antreprenoriatului (mediul legal și instituțional prietenos), modelarea de atitudini pozitive față de antreprenoriat și accesul la tehnologie au condus la o eficientizare a modului de utilizare a fondurilor europene. Șlefuirea culturii antreprenoriale poate constitui imboldul în creșterea gradului de accesare a fondurilor europene, iar antreprenoriatul și creativitatea motoare ale prosperității și dezvoltării durabile în cadrul Strategiei Europa 2020.

**2. STUDIUL LITERATURII**

Cele două concepte, antreprenoriatul și dezvoltarea durabilă, care sunt considerate soluții pentru dezvoltarea viitoare a societății în ansamblul ei, sunt bine reprezentate atât în cadrul literaturii de specialitate, cât și în documentele organizațiilor internaționale.De asemenea, ele sunt elemente prioritare ale Strategiei 2020, strategie care își focalizează atenția spre impulsionarea antreprenoriatului, deoarece așa cum considera Schumpeter antreprenoriatul reprezintă o atitudine pozitivă care poate conduce ideile inovatoare spre finalitate, substituind sistemele convenționale vechi cu modele moderne de afaceri. Dacă Say considera antreprenorul ca fiind persoana care are capacitatea de a asigura fondurile necesare dezvoltării afacerii, iar Smith ca pe un angajator capitalist care are rolul de alocare a capitalului, așa și cultura antreprenorială reprezintă în prezent calea spre atragerea fondurilor europene. Noțiunea de antreprenoriat durabil a fost interpretată ca un concept all - inclusive (Kardos, 2012) de soluționare a problemelor sociale, economice și de mediu. Antreprenoriatul durabil devine un tot unitar de caracteristici precum: responsabilitatea socială, inovația, competitivitatea, dinamismul, progresivitatea și căutarea de beneficii pentru sustenabilitatea afacerii și crearea de valori sociale (Krisciunas & Greblikaite, 2007). În plus, se aduce în atenție necesitatea abordării rolului pe care antreprenorii îl au în implementare dezvoltării durabile prin prisma inovației. Astfel, antreprenorii sunt văzuți ca niște actori care reușesc să obțină avantaje competitive, doar atunci când inovația este una durabilă și când se aplică practici inovatoare sociale și de mediu. Spiritul antreprenorial și competitivitatea vor constitui întotdeauna cheile necesare deschiderii fiecărui stat către dezvoltarea durabilă.

**3. CUPRINS**

Uniunea Europeană a acordat în permanență o atenție deosebită politicilor de dezvoltare durabilă, scopul său principal fiind asigurarea diversității și păstrarea unui caracter distinctiv cultural între regiunile europene. Astfel, mediul antreprenorial trebuie să urmeze aceleași principii care promovează utilizarea rațională și economică a resurselor naturale, respectiv protecția mediului prin reducerea emisiilor de gaze sau prin utilizarea tehnologiilor ecologice. Mediul antreprenorial a devenit un factor important în îmbunătățirea performanțelor europene, fiind o soluție viabilă, pe de o parte, pentru reforma economică, iar, pe de altă parte, pentru coeziunea socială. Prin intermediul strategiei Europa 2020, UE și-a stabilit obiectivele strategice, care au constituit temeiul politicilor orizontale, iar fondurile europene au fost îndreptate doar spre acele activități antreprenoriale care au urmărit dezvoltarea durabilă, deoarece dezvoltarea economică a Europei și sustenabilitatea acesteia nu trebuie să fie în detrimentul mediului înconjurător. Strategia Europa 2020 a urmărit schimbarea percepției publice asupra antreprenorilor și dezvoltarea abilităților antreprenoriale prin programe de educație și formare, deoarece antreprenoriatul conduce nu doar la realizarea obiectivelor personale, ci și la cele sociale, reprezentând coloană vertebrală a economiei europene. Prin intermediul Planului de acțiune Antreprenoriat 2020 s-a urmărit ca obiectiv accesul IMM-urilor la finanțare. Printre oportunitățile de finanțare oferite de fondurile UE se numără și Programul de inovare și antreprenoriat. Dacă antreprenoriatul durabil este considerat parte din cadrul sistemului de asigurare a dezvoltării durabile, întreprinderile antreprenoriale sunt văzute ca forțe motrice ale competitivității și inovării care vor netezi drumul necesar realizării dezvoltării durabile. Scopul principal al dezvoltării durabile este crearea unui liant între sistemele economice, umane și de mediu, iar a antreprenoriatului de a asigura trecerea spre o economie durabilă. Așa cum promovarea/publicitatea face apel la vehiculul publicitar, tot așa antreprenoriatul poate fi comparat cu un vehicul care poate influența transformarea societății. În plus, atât antreprenoriatul cât și dezvoltarea durabilă pot constitui soluții pentru dezvoltarea întregii societăți.

**4. METODOLOGIA DE CERCETARE**

Antreprenoriatul durabil vine în sprijinul dezvoltării durabile atât a statelor membre, cât și a UE în ansamblul ei. Complexitatea celor două concepte multidimensionale, antreprenoriatul durabil și dezvoltarea durabilă, face dificilă măsurarea acestora. Metodologia de cercetare include, pe de o parte, analiza literaturii de specialitate (cărți, articole științifice și documente/rapoarte oficiale), iar, pe de altă parte, analiza și sinteza de date, urmate de diseminarea rezultatelor. Cercetarea conduce spre anumite limitări, prin prisma gradului redus de perspective legate de sustenabilitatea antreprenoriatului. Activitatea întreprinzătorilor se află și se va afla într-o continuă luptă cu provocările oferite de societate atât în prezent, cât și în viitor. Prin urmare, fondurile structurale europene trebuie să susțină dezvoltarea durabilă a mediului antreprenorial, să sprijine activitățile inovatoare în toate sectoarele de activitate și să acționeze pentru schimbarea paradigmelor de dezvoltare. Studiul asupra importanței fondurilor europene și a antreprenoriatului, în dezvoltarea socio-economică a întregii societăți, subliniază faptul că abordările teoretice conduc la o creștere a dimensiunii și orizontului cercetării, a reflecțiilor asupra procesului de dezvoltare durabilă, respectiv asupra sustenabilității mediului/culturii antreprenoriale. Din punct de vedere metodologic, abordarea poate fi considerată una calitativă, deoarece a fost realizată din perspectivă tematică și nu statistică. Datele colectate pot oferi o imagine care poate fi vizualizată, atât din punct de vedere longitudinal, cât și transversal, iar prezentarea acestei lucrări ca fiind un punct de observație.

**5. CONSTATĂRI**

Fondurile structurale asigură sustenabilitatea antreprenoriatului care creează condiții pentru realizarea unor obiective economice și sociale și, nu în ultimul rând, pentru dezvoltarea personală. În plus, prin Planul de acțiune Antreprenoriat 2020, s-a reușit crearea unei noi viziuni și a unui nou set de strategii care au rolul de a accelera acestă cultură antreprenorială la nivelul UE pentru relansarea creșterii economice. Fondurile europene rămân printre cele mai importante surse de finanțare care au un impact asupra dezvoltării afacerilor. Oportunitățile de finanțare prin intermediul fondurilor UE constituie unul dintre obiectivele prioritare ale politicii Uniunii care utilizează în acest sens o serie de instrumente care sprijină dezvoltarea, și anume: subvenții, împrumuturi și garanții. Din cadrul fondurilor structurale europene, FEDR sprijină în special antreprenoriatul și competitivitatea între IMM-uri, în timp ce FSE sprijină investițiile în programe de antreprenoriat pentru femei. De asemenea, UE furnizează antreprenorilor informațiile necesare dezvoltării sustenabile și creează/dezvoltă abilitățile specifice acestui rol depășind astfel numeroase obstacole care limitau accesul la finanțare.

 **6. CONCLUZII**

Generarea și utilizarea cunoștințelor, inovația și activitatea antreprenorială conduc spre garantarea unei dezvoltării economice durabile. Antreprenoriatul creează locuri de muncă și generează venituri. Conceptul de antreprenoriat modern, panaceul problemelor sociale și de mediu, utilizat în dezvoltarea economică durabilă trebuie folosit în cadrul activităților practice a societăților bazate pe cunoaștere. Un rol important în consolidarea, pe de o parte, a ideilor și competențelor antreprenoriale, iar, pe de altă parte, a spiritului antreprenorial îl au fondurile structurale. Cu ajutorul acestora persoanele și grupurile dezavantajate sunt încurajate să-și deschidă o afacere, iar întreprinderile să urmărească îmbunătățirea calității muncii, respectiv a sustenabilității afacerii și a mediului. Astfel, UE are în prezent rolul de a cultiva spiritul antreprenorial care poate fi comparat cu coloana vertebrală a economiei europene, deoarece conduce la sustenabilitatea economică a societății în ansamblul ei.

**Acknowledgement:** This work is supported by project POCU 125040, entitled "Development of the tertiary university education to support the economic growth - PROGRESSIO", co-financed by the European Social Fund under the Human Capital Operational Program 2014-2020

**7. BIBLIOGRAFIE**

1. Daly, H. (2007). *Ecological Economics and Sustainable Development*, Advances in Ecological Economics, [https://www.e-elgar.com/shop/eep/preview/book/isbn/97818 47206947/](https://www.e-elgar.com/shop/eep/preview/book/isbn/97818%2047206947/)
2. Du Pisani, J., (2007). *Sustainable development – historical roots of the concept*, https://www. tandfonline.com/doi/full/10.1080/15693430600688831?scroll=top&needAccess=true
3. Feil, A., Schreiber, D. (2017). *Sustainability and sustainable development: unraveling overlays and scope of their meanings*. *Cadernos EBAPE.BR*, [http://www.scielo.br/scielo.php?script= sciarttext&pid=S1679-39512017000300667 &lng=pt&tlng=pt](http://www.scielo.br/scielo.php?script=%20sciarttext&pid=S1679-39512017000300667%20&lng=pt&tlng=pt)
4. [Holden](https://www.sciencedirect.com/science/article/pii/S0959378014000727#!), E., [Linnerud, K., Banister](https://www.sciencedirect.com/science/article/pii/S0959378014000727#!), D. (2014). *Sustainable development: Our Common Future revisited*, [https://www.sciencedirect.com/science/article/pii/S09593 78014000727#](https://www.sciencedirect.com/science/article/pii/S09593%2078014000727)
5. Florea, R., (2013). *Entrepreneurship and Education in European Union Countries*, https://www. researchgate.net/publication/315768505\_Entrepreneurship\_and\_Education\_in\_European\_Union\_Countries
6. Gyorfy, L.Z. (2015). Activitatea antreprenorială din România în contextual dezvoltării economice, Presa Universitară Clujeană, [http://www.editura.ubbcluj.ro/bd /ebooks/pdf/1818.pdf](http://www.editura.ubbcluj.ro/bd%20/ebooks/pdf/1818.pdf)
7. Hall, J., Danake, G., (2010). *Sustainable development and entrepreneurship: Past contributions and future directions*, [https://www.sciencedirect.com/science/article/abs/pii/S08839026100002 00](https://www.sciencedirect.com/science/article/abs/pii/S08839026100002%2000)
8. Kardos, M., (2012). *The Relationship between Entrepreneurship, Innovation and Sustainable Development. Research on European Union Countries*, [https://www.sciencedirect.com/science/ article/pii/S2212567112002699](https://www.sciencedirect.com/science/%20article/pii/S2212567112002699)
9. Kriščiūnas, K., Greblikaitė, J., (2007). *Entrepreneurship in Sustainable Development: SME s Innovativeness in Lithuania*, [https://www.ceeol.com/search/article-detail? id=120722](https://www.ceeol.com/search/article-detail?%20id=120722)
10. Say, J.B., (2017). *A Treatise on Political Economy or the Poduction, Distribution and Consumption of Wealth*, Createspace Independent Publishing Platform
11. Schumpeter, J. (1942). *Capitalism, Socialism and Democracy*, Harper and Brothers, New York
12. Smith, A. (2014). *Avuția națiunilor*, Editura.Publică, București
13. Victor, A. (1991). *Indicators of sustainable development: some lessons from capital theory*, <https://www.sciencedirect.com/science/article/pii/092180099190051F>
14. *European entrepreneurs - it’s time to think bigger!*, [https://eqtventures.com/article/ european-entrepreneurs-its-time-to-think-bigger/](https://eqtventures.com/article/%20european-entrepreneurs-its-time-to-think-bigger/)
15. *European Funds in Poland*, [https://www.funduszeeuropejskie.gov.pl/en/site/learn-more-about-european-funds/ discover-how-the-funds-work/what-are-the-european-funds/](https://www.funduszeeuropejskie.gov.pl/en/site/learn-more-about-european-funds/%20discover-how-the-funds-work/what-are-the-european-funds/)
16. *International Union for Conservation of Nature and Natural Resources*, Ed. *World Conservation Strategy: Living Resource Conservation for Sustainable Development*, IUCN – UNEP – WWF, 1980, <http://www.environmentandsociety>. org/mml/iucn-ed-world-conservation-strategy-living-resource-conservation-sustaina ble-development
17. *Organizational models for interjurisdictional agreements*, [http://documents.worldbankorg/ curated/en/611251580281503298/pdf/Romania-Catching-Up-Regions-Organizational-Models-for-Interjurisdictional-Agreements.pdf](http://documents.worldbankorg/%20curated/en/611251580281503298/pdf/Romania-Catching-Up-Regions-Organizational-Models-for-Interjurisdictional-Agreements.pdf)
18. *Report of the World Commission on Environment and Development: Our Common Future*, [http://netzwerk-n.org/wp-content/uploads/2017/04/0\_Brundtland\_Report-1987-Our\_Common\_ Future.pdf](http://netzwerk-n.org/wp-content/uploads/2017/04/0_Brundtland_Report-1987-Our_Common_%20Future.pdf)
19. *The ESF: supporting entrepreneurs and the self-employed*, [https://www.cop-ie.eu/system/files/ esf\_microfinance\_en.pdf](https://www.cop-ie.eu/system/files/%20esf_microfinance_en.pdf)
20. <https://www.academia.edu/9115485/Diferente_intre_lider_si_manager>
21. <http://www.antreprenor.su/2012/03/antreprenor-intreprinzator.html>